CELEX: 32020D0122
Language: bg
Date: 2020-01-16 00:00:00
Title: Решение за изпълнение (ЕС) 2020/122 на Комисията от 16 януари 2020 година за сключване на Споразумение под формата на размяна на писма между Европейския съюз и Съединените мексикански щати относно изменението на приложения I и II към Споразумението между Европейската общност и Съединените мексикански щати във връзка с взаимното признаване и защитата на наименованията в сектора за спиртни напитки

29.1.2020   
               
               
                  BG
               
               
                  Официален вестник на Европейския съюз
               
               
                  L 23/1
               
            
         РЕШЕНИЕ ЗА ИЗПЪЛНЕНИЕ (ЕС) 2020/122 НА КОМИСИЯТА
         от 16 януари 2020 година
         за сключване на Споразумение под формата на размяна на писма между Европейския съюз и Съединените мексикански щати относно изменението на приложения I и II към Споразумението между Европейската общност и Съединените мексикански щати във връзка с взаимното признаване и защитата на наименованията в сектора за спиртни напитки
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение 97/361/ЕО на Съвета от 27 май 1997 г. относно сключване на Споразумение между Европейската общност и Съединените мексикански щати за взаимно признаване и защита на обозначенията на спиртните напитки (1), и по-специално член 4 от него,
         като има предвид, че:
         
                     (1)
                  
                  
                     Споразумението между Европейската общност и Съединените мексикански щати във връзка с взаимното признаване и защитата на наименованията в сектора за спиртни напитки (2) (наричано по-долу „Споразумението“) влезе в сила на 1 юли 1997 г.
                  
               
                     (2)
                  
                  
                     В съответствие с член 18 от Споразумението Съюзът и Съединените мексикански щати договориха споразумение под формата на размяна на писма за замяна на приложения I и II към Споразумението с цел актуализиране и коригиране на списъците на защитените спиртни напитки.
                  
               
                     (3)
                  
                  
                     Споразумението под формата на размяна на писма следва да бъде одобрено от името на Европейския съюз.
                  
               
                     (4)
                  
                  
                     Мерките, предвидени в настоящото решение, са в съответствие със становището на Комитета по спиртни напитки,
                  
               РЕШИ:
         
            Член 1
            Одобрява от името на Европейския съюз Споразумението под формата на размяна на писма между Европейския съюз и Съединените мексикански щати за замяна на приложения I и II към Споразумението между Европейската общност и Съединените мексикански щати във връзка с взаимното признаване и защитата на наименованията в сектора за спиртни напитки.
            Текстът на Споразумението под формата на размяна на писма, включително заменените приложения I и II, е приложен към настоящото решение.
         
         
            Член 2
            Членът на Комисията, отговарящ за земеделието и развитието на селските райони, се оправомощава да подпише разменяните писма, с които се обвързва Европейският съюз.
         
         
            Съставено в Брюксел на 16 януари 2020 година.
            
               
                  За Комисията
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 152, 11.6.1997 г., стр. 15.
         
            (2)  ОВ L 152, 11.6.1997 г., стр. 16.